Zmluva č. 56/2011
o nájme pozemku

Zmluvné strany

Prenajímateľ:           Mestská časť Bratislava-Dúbravka - správca
			Žatevná 2, 844 02 Bratislava 42
			Štatutárny  orgán: Ing. Ján Sandtner, starosta
IČO: 603 406
DIČ: 20 20 91 91 20
Bankové spojenie: VÚB Bratislava-Dúbravka
Číslo účtu: XXXXXXXXXXXXXXXXXXXX
			( ďalej len „prenajímateľ“)

a

Nájomca:		Ing. arch. Peter Dodok 
XXXXXXXXXXXXXXXXXXXXXXX
XXXXXXXXXXXX			 
( ďalej len „nájomca“)

Čl. I
Predmet zmluvy

1.	Predmetom zmluvy je nájom  časti pozemku parc. č. 213/9, druh pozemku trvalý trávnatý porast, o výmere 121 m2 (vyznačené na kópii z katastrálnej mapy, ktorá tvorí neoddeliteľnú súčasť tejto nájomnej zmluvy), k. ú. Dúbravka, v lokalite Brižitská ul. , pozemok sa nachádza v  zastavanom území obce (ďalej len „predmet nájmu“). 

2.	Pozemok parc. č. 213/9, trvalý trávnatý porast, o celkovej výmere 196 m2 v k. ú. Dúbravka, zapísaný na liste vlastníctva č. 1 v prospech vlastníka Hlavné mesto SR Bratislava – v správe mestskej časti Bratislava-Dúbravka , zverený do správy mestskej časti Bratislava-Dúbravka Hlavným mestom SR Bratislava protokolom č.19 k 1.10. 1991.

Čl. II
Účel nájmu

Nájomca preberá do nájmu  pozemok  uvedený podľa čl. 1 bod 1 tejto zmluvy na realizáciu inžinierskych sietí podľa platného stavebného povolenia – vodovod, kanalizácia, prípojka telefónu.

Čl. III
Doba nájmu

Nájom  pozemku uvedeného v čl. I. ods. 1 tejto zmluvy bol dohodnutý na dobu určitú od  11.04.2011 do 11.07.2011. 
Čl. IV
Nájomné

1.	Výška nájomného za predmet nájmu bola určená dohodou  zmluvných strán na 11,6179 €/m2/rok.
2.	Mesačné nájomné činí sumu 117,15 €.  
3.	Nájomca sa zaväzuje uhradiť nájomné za predmet nájmu jednorázovo vo výške  351,45 € ( tristopäťdesiatjeden eur a štyridsaťpäť centov) za celú dobu nájmu  prevodným príkazom na účet prenajímateľa najneskôr do 30 dní od nadobudnutia platnosti tejto zmluvy,  VS 21200202.
4.	V prípade omeškania úhrady podľa bodu 3.  čl. IV tejto zmluvy, nájomca uhradí prenajímateľovi zmluvnú pokutu vo výške 0,1 % z dlžnej sumy za každý deň omeškania. Povinnosť nájomcu platiť úroky z omeškania podľa § 517 ods. 2 Občianskeho zákonníka  tým nie je dotknutá.

Čl. V
Skončenie nájmu

1.	Nájom sa skončí uplynutím doby uvedenej v Čl. III tejto zmluvy.
2.	Pred uplynutím dohodnutej doby sa nájom skončí písomnou dohodou oboch zmluvných strán, písomnou výpoveďou alebo odstúpením od zmluvy.
3.	V písomnej dohode o ukončení nájmu sa uvedie deň, ku ktorému sa nájom skončí. Ak deň skončenia nájmu nie je v dohode uvedený, skončí sa nájom dňom nasledujúcim po dni, keď bola písomná dohoda uzatvorená. 
4.     Prenajímateľ môže vypovedať zmluvu o nájme ak nájomca:
a)    užíva predmet nájmu v rozpore s nájomnou zmluvou,
b)    hrubo porušuje pokoj a poriadok.
V týchto   prípadoch   je výpovedná    lehota   jednomesačná a  začína plynúť prvým dňom mesiaca   nasledujúceho   po doručení   výpovede druhej strane. V deň skončenia nájmu je nájomca povinný odovzdať prenajímateľovi uvoľnený pozemok.

Čl. VI
Záverečné ustanovenia

1.	Nájomca sa zaväzuje, že predmet nájmu bude užívať výlučne na účel uvedený v čl. II  tejto zmluvy. 
2.	Nájomca sa zaväzuje, že sa bude o predmet nájmu starať, ochraňovať ho pred poškodením a udržiavať na požadovanej úrovni a po ukončení stavby uvedie predmet nájmu do pôvodného stavu.
3.	V prípade spôsobenia škody na predmete nájmu je nájomca povinný škodu odstrániť na vlastné náklady, resp. znášať náklady na jej odstránenie podľa § 420 a nasl. Občianskeho zákonníka.
4.	Zmluvné strany sa dohodli, že prenechanie predmetu nájmu tretej osobe bez súhlasu prenajímateľa, zmena účelu využitia predmetu nájmu a neplatenie nájomného je dôvodom na výpoveď zo strany prenajímateľa. V týchto prípadoch je výpovedná lehota jednomesačná, ktorá začína plynúť prvým dňom mesiaca   nasledujúceho   po doručení   výpovede druhej strane.
5.	Nájomca sa zaväzuje, že akékoľvek ďalšie stavebné zmeny alebo úpravy na predmete nájmu vopred prerokuje a odsúhlasí s prenajímateľom.
6.	Nájomca sa zaväzuje, že po uložení  a zameraní inžinierskych sietí, požiada Magistrát Hlavného mesta SR Bratislavy – oddelenie správy nehnuteľností o zriadenie vecného bremena.
7.	Pre právne vzťahy touto zmluvou neupravené platia príslušné ustanovenia Občianskeho zákonníka a ostatných všeobecne záväzných právnych prepisov. 
8.	Táto zmluva nenahrádza územné rozhodnutie ani stavebné povolenie
9.	Túto zmluvu možno meniť alebo dopĺňať len písomnými dodatkami podpísanými oboma zmluvnými stranami.
10.	Zmluva je vyhotovená v 6 rovnopisoch, z ktorých dva rovnopisy dostane nájomca a štyri rovnopisy prenajímateľ. 
11.	Zmluva nadobúda platnosť dňom jej podpísania oboma zmluvnými stranami a účinnosť deň po dni zverejnenia na webovej stránke mestskej časti Bratislava-Dúbravka.
12.	Zmluvné strany vyhlasujú, že si túto zmluvu prečítali a že táto, tak ako bola vyhotovená, zodpovedá ich skutočnej vôli, porozumeli jej a na znak súhlasu ju podpísali.

 Bratislava  					                           Bratislava 

 Prenajímateľ:					      	               Nájomca:
 Mestská časť Bratislava-Dúbravka

						 	 

Ing. Ján Sandtner	                                                            Ing. arch. Peter Dodok
starosta							 v.r.
v.r.